钦定古今图书集成/明伦汇编/氏族典/第071卷 > 朱奠壏〈觐鐰 宸 拱樻 多焜〉
## 钦定古今图书集成/明伦汇编/氏族典/第071卷 > 朱奠壏〈觐鐰 宸 拱樻 多焜〉

按《名山藏分藩记》：“宁惠王子弋阳王奠壏，故与靖王
有嫌。天顺间，锦衣指挥逯杲数使校尉察事中外校
尉妄言王烝其母。英宗贻书靖王，特遣右副使广驸
马都尉柏与杲按勘。靖王外奏亡有，而内实嫌王。上
怒，责问杲，杲言有之。上赐王母子自尽，舁尸出焚，雷
雨大作，平地深数尺。父老惊愕，皆归罪杲，而不知王志也。然王亦尝予府中典膳策金，毒死其内使二人，
策不敢以闻，故被谯让。子《觐鐰》幼以父得罪，久不敢
请封。宪宗即位，复之。薨。子宸嗣薨，子拱樻嗣。樻以
贤闻。宸濠伏诛，朝命统府事。薨，子多焜嗣。多焜，和孝
文雅。亡。子除。有《宗室》。